
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 368 


26 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διεύρυνση του σκοπού της Δημοτικής Αναπτυξιακής 
Επιχείρησης Χίου (ΔΑΕΧ) - τροποποίηση καταστα¬ 
τικού . 1 

Έγκριση του Οργανισμού Εσωτερικής Υπηρεσίας του 
Α' Δημοτικού Παιδικού Σταθμού Κιάτου Ν. Κοριν¬ 
θίας. 2 

Σύσταση Δημοτικής Επιχείρησης στο Δημοτικό Διαμέ¬ 
ρισμα Άρματος του Δήμου Τανάγρας του Νομού 
Βοιωτίας με την επωνυμία «Αναπτυξιακή Δημοτική 

Επιχείρηση Τ ανάγρας». 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Μιχαηλίδου Μαρία του Ματ¬ 
θαίου . 4 

Καθορισμός αποδέκτη για διάθεση λυμάτων Διϋλιστη- 
ρίου ΜΟΤΟΒ ΟΙ1_ ΕΛΛΑΣ Α.Ε. που βρίσκονται στην 
περιοχή Δήμου Αγ. Θεοδώρων Ν. Κορινθίας. 5 


ΑΠΟΦΑΣΕΙ Σ 

Αριθ.5127 (1) 

Διεύρυνση του σκοπού της Δημοτικής Αναπτυξιακής Επι¬ 
χείρησης Χίου (ΔΑΕΧ) - τροποποίηση καταστατικού. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 277 Π .Δ. 410/1995 περί «Δη¬ 
μοτικού και Κοινοτικού κώδικα». 

2) Την αριθ. 18144/1988 απόφαση του Υπ. Εσωτερικών 
που δημοσιεύθηκε στο ΦΕΚ 286/Β71988 περί ίδρυσης της 
ΔΑΕΧ όπως τροποποιήθηκε με την αριθ. 11005/ 
23.11.1993 απόφαση του Νομάρχη Χίου (ΦΕΚ 906/Β71993). 

3) Την αριθ. 437/2000 απόφαση του Δημοτικού Συμβου¬ 
λίου Δ. Χίου περί διεύρυνσης του σκοπού της ΔΑΕΧ. 

4) Το αριθ. 539/21.3.2001 έγγραφο της Περιφέρειας 
Βορ. Αιναίου περί αξιολόγησης της μελέτης για τη διεύ¬ 
ρυνση της ΔΑΕΧ. 

5) Την αριθ. 1483/29.10.1997 (ΦΕΚ 1010/τ.Β'/97) από¬ 
φαση του Γεν. Γραμματέα Περιφέρειας Βορ. Αιγαίου πε¬ 
ρί μεταβίβασης δικαιώματος υπογραφής, αποφασίζουμε: 


Τροποποιούμετη συστατική πράξη της Δημοτικής Ανα¬ 
πτυξιακής Επιχείρησης Χίου (ΔΑΕΧ) της οποίας διευρύ¬ 
νεται ο σκοπός της και στα εξής αντικείμενα: 

α) Η ανάπτυξη του βιοτικού επιπέδου του Δ. Χίου συμ¬ 
βολή στην Τουριστική ανάπτυξη του τόπου, η αύξηση των 
Εσόδωντου Δήμου και παράλληλα η δημιουργία νέων πα¬ 
ραγωγικών θέσεων εργασίας και αξιοποίηση εμπορικών 
και παραγωγικών δυνατοτήτων, 
β) Η εκμετάλλευση αναψυκτηρίων. 
γ) Η οργάνωση και λειτουργία δημοτικού κινηματογρά¬ 
φου. 

δ) Η οργάνωση και υλοποίηση εκπαιδευτικών και ανα¬ 
πτυξιακών προγραμμάτων, 
ε) Η οργάνωση και λειτουργία Μουσικού Ωδείου, 
στ) Η οργάνωση και λειτουργία των Ιαματικών Πηγών 
Κεράμου, την εκμετάλλευση περιουσιακών στοιχείωντου 
Δ. Χίου, την οργάνωση και λειτουργία παραλιών και γενι¬ 
κότερα κάθε είδους παραγωγική επένδυση. 

ζ) Η οργάνωση καλλιτεχνικών και περιβαλλοντικών προ¬ 
γραμμάτων, πρωτοβουλίες κοινωνικού χαρακτήρα (για 
νέους, γυναίκες, ηλικιωμένους, μειονότητες και άλλες). 

η) Η εκπόνηση οικονομοτεχνικών και τεχνικών μελετών 
και γενικότερα η παροχή υπηρεσιών στο Δήμο ή σε άλ¬ 
λους Δήμους σε αντικείμενα που άπτονται της Τοπικής 
Αυτοδιοίκησης και που αντιμετωπίζουν δυσχέρειες κατα¬ 
γραφής και επίλυσής τους. 

θ) Τεχνική υποστήριξη και εκτέλεση εργασιών ή έργων 
που θα της ανατίθενται από τους Δήμους, 
ι) Ανάπτυξη δημοτικής συγκοινωνίας, 
ια) Δημιουργία και διαχείριση βρεφονηπιακών, παιδι¬ 
κών και γενικότερα σταθμών φύλαξης και απασχόλησης 
παιδιών. 

ιβ) Η κάθε είδους αναπτυξιακή, επιχειρηματική και 
εμπορική δραστηριότητα που συμβάλλει στη βελτίωση 
του βιοτικού επιπέδου του Δήμου (ε437.00) 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού του Δήμου Χίου, το 
ύψος της οποίας δεν δύναται να προϋπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 11 Σεπτεμβρίου 2001 

Με εντολή Γ ενικού Γ ραμματέα Περιφέρειας 
Η Διευθύντρια 
Β. ΜΠΑΛΑΣΚΑ 


































5112 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2475 (2) 

Έγκριση του Οργανισμού Εσωτερικής Υπηρεσίας του Α' 

Δημοτικού Παιδικού Σταθμού Κιάτου Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του άρθρου 12 Ν. 2880/2001 (ΦΕΚ 9/τ.Α’/30.1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

β) Του άρθρου 9του Ν. 2503/1997 (ΦΕΚ 107/1997 τ.Α’) 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ. 5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

δ) Του Ν. 1431/1984 (ΦΕΚ 46/τ.Α’/16.4.1984) «Ρύθμιση 
θεμάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις». 

ε) Του άρθρου 26 παρ. 3 Ν. 2819/2000 (ΦΕΚ 84/τ.Α’/ 
15.3.2000) «Ίδρυση Εταιρείας Ολυμπιακό Χωριό 2004 ... 
προστασία Ολυμπιακών Συμβόλων και Σημάτων και άλλες 
διατάξεις». 

στ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

η) Των Π.Δ/των 5/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του 
Δημόσιου Τομέα», 37α/1987 (ΦΕΚ 11/Α/1987) «Μερική 
επέκταση διατάξεων - που ισχύουν για τους Δημοσίους 
Υπαλλήλους και τους υπαλλήλους των άλλων νομικών 
προσώπων δημ. δικαίου και στους υπαλλήλους των 
Ο.Τ.Α. και προσαρμογή στις ρυθμίσειςτου Ν. 1586/1986» 
και 22/1990 (ΦΕΚ 7/Α71990) «Μερική επέκταση διατάξε¬ 
ων - που ισχύουν για τους Δημοσίους Υπαλλήλους και 
τους υπαλλήλους των άλλων νομικών προσώπων δημ. δι¬ 
καίου και στους υπαλλήλους των Ο.Τ.Α.» όπως ισχύουν 
κάθε φορά. 

θ) Των άρθρων 26, 198 και 203 του Δ.Κ.Κ. (Π.Δ. 
410/1995), όπως ισχύουν. 

ι) Του αρ. 276/85 ΠΔ/τος (ΦΕΚ 102/1986 τ.Α’) «Δυναμι¬ 
κότητα και σύνθεση προσωπικού Κρατικών Παιδικών 
Σταθμών Ίδρυση Βρεφικών Τμημάτων» και του 92/1989 
Π.Δ/τος (41/1989 τ.Α’) με το οποίο τροποποιήθηκε το 
προηγούμενο ως προς τη δυναμικότητα του ανωτέρω 
Παιδικού Σταθμού. 

ια) Τις αριθμ. 2813/3.6.1987 (ΦΕΚ 22/Β’/1987) και 
Γ2β/5466/5.2.1988 (ΦΕΚ 900/Β71988) αποφάσεις των 
Υπουργών Προεδρίας της Κυβέρνησης και Υγείας, Πρό¬ 
νοιας και Κοινωνικών Ασφαλίσεων σχετικά με την αντι- 
στοιχίατων οργανικών μονάδων διαφορετικής ονομασίας 


ιδρυμάτων κοινωνικής πρόνοιας εποπτευομένων από το 
Υπουργείο Υγείας και Πρόνοιας προς τις Διευθύνσεις, 
Τμήματα και αυτοτελή γραφεία και τον καθορισμό των 
κλάδων προϊσταμένων των μονάδων αυτών. 

ιβ) Την αριθ. 22/2001 απόφαση του Διοικητικού Συμ¬ 
βουλίου του Α' Δημοτικού Παιδικού Σταθμού Κιάτου, περί 
ψήφισης του Οργανισμού Εσωτερικής Υπηρεσίας του 
Σταθμού και την αριθ. 573/2001 όμοια του Δημοτικού Συμ¬ 
βουλίου Σικυωνίων, περί παροχής σύμφωνης γνώμης για 
τον ΟΕΥ αυτόν. 

ιγ) Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/81 όπως αντικαταστά- 
θηκε με το άρθρο 8 παρ. 4 του Ν. 2307/95 που διατυπώ¬ 
θηκε στο αριθ. 14 πρακτικό αυτού. 

Ιδ) Την αριθ. 8832/31.12.97 απόφαση του Γ ενικού Γ ραμ- 
ματέα Περιφέρειας Πελοποννήσου περί ανάθεσης αρμο¬ 
διοτήτων και ασκήσεως αυτών κατ’ εντολή του (ΦΕΚ 
551/98τ.Β'), αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Α' Δημοτικού Παιδικού Σταθμού Κιάτου ο οποίος έχει ως 
εξής: 

Άρθρο Ιο 

Το νεοσυσταθέν (αριθ. Π2β/4205/28.3.95 απόφαση 
Φ.Ε.Κ229/Β/95 Μεταβίβαση Κρατικού Παιδικού Σταθμού 
Σικυώνος) Ν.Π.Δ.Δ. Δήμου Σικυωνίων έχει τίτλο: «Α' Δη¬ 
μοτικός Παιδικός Σταθμός Κιάτου» Δήμου Σικυωνίων. 

Άρθρο 2ο 

Σκοπός του Οργανισμού του Α' Δημοτικού Παιδικού 
Σταθμού είναι να παρέχει αγωγή στα παιδιά προσχολικής 
ηλικίας ώστε. 

1. Να τα βοηθήσει να ενταχθούν ομαλά στο Δημοτικό 
Σχολείο. 

2. Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

3. Να παρέχει αντισταθμιστική αγωγή εξαλείφοντας, 
κατά το δυνατόν, τις διαφορές που απορρέουν από το πο¬ 
λιτιστικό - οικονομικό - μορφωτικό επίπεδο των γονέων 
τους (παιδιά εργαζομένων, κύρια των οικονομικά ασθενέ¬ 
στερων στρωμάτων). 

4. Να εξυπηρετεί τους εργαζόμενους γονείς και να απο¬ 
τελεί Κέντρο Κοινωνικής Πολιτικής και Βοήθειας (να ευαι¬ 
σθητοποιεί, να ενημερώνει και να προβληματίζει τους γο¬ 
νείς σε θέματα παιδαγωγικά και ψυχολογικά). 

Άρθρο 3ο 

Διάρθρωση υπηρεσιών 

Οι Υπηρεσίες του Νομικού Προσώπου « Α' Δημοτικός 
Παιδικός Σταθμός Κιάτου» Δήμου Σικυωνίων οργανώνε¬ 
ται σε ένα τμήμα με τίτλο «Τμήμα Υπηρεσιών Παιδικού 
Σταθμού». 

Το Τμήμα συγκροτείται ως ακολούθως: 

α) Γ ραφείο Προσχολικής Αγωγής 

β) Γ ραφείο Διοικητικό - Οικονομικό 

Άρθρο 4ο 

Αρμοδιότητες Τμήματος και Γ ραφείων 

Α) Το τμήμα εποπτεύει, συντονίζει και κατευθύνει το 
παιδαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το γραφείο προσχολικής Αγωγής επιμελείται την πα- 

ροχή σύγχρονης προσχολικής αγωγής στα φιλοξενούμε¬ 
να νήπια σε συνεργασία με το προσωπικό του Σταθμού. 

Γ) Το γραφείο Διοικητικό - Οικονομικό επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 5ο 

Οργανική Σύνθεση Προσωπικού 

Το μόνιμο προσωπικό του Νομικού Προσώπου « Α' Δη¬ 
μοτικός Παιδικός Σταθμός Κιάτου» Δήμου Σικυωνίων 
υπάγεται στις διατάξεις του πρώτου μέρους του Ν. 1188/ 
1981 «Περί κυρώσεωςτου Κώδικα Καταστάσεων Προσω¬ 
πικού Οργανισμού Τοπικής Αυτοδιοίκησης». 

Οι θέσεις των υπαλλήλων διακρίνονται σε κατηγορίες 
και κλάδους ως εξής: 

1) Θέσεις Τεχνολογικής Εκπαίδευσης κλάδος (ΤΕ). 

2) Θέσεις Δευτεροβάθμιας Εκπαίδευσης κλάδος (ΔΕ). 

3) Θέσεις Υποχρεωτικής Εκπαίδευσης κλάδος (ΥΕ). 

Άρθρο 6ο 

Εισαγωγικός και καταληκτικός βαθμός 

Α) Εισαγωγικός βαθμός των υπαλλήλων των κλάδων ΤΕ 
και ΔΕ είναι ο βαθμός Δ' και καταληκτικός ο βαθμός Α'. 

Β) Εισαγωγικός βαθμός των υπαλλήλων του κλάδου ΥΕ 
είναι ο βαθμός Ε' και καταληκτικός ο βαθμός Β'. 

Άρθρο 7ο 

Αριθμός θέσεων κατά κλάδους 

Η οργανική σύνθεση και διαβάθμιση των θέσεων του 
προσωπικού του Α' Δ.Π.Σ. Κιάτου κατά κατηγορία και κα¬ 
τά κλάδο σύμφωνα με το Π.Δ. 37/87 και 22/90 ορίζονται 
όπως παρακάτω: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣΤΕ9 ΒΡΕΦΟΝΗΠΙΟΚΟΜΙΑΣ 
Τέσσερις (4) θέσεις 

Βαθμός Δ' - Α' 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Δύο (2) θέσεις 
Βαθμός Δ' - Α' 

3. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 

Μία (1) θέση του κλάδου ΔΕΙ Διοικητικών γραμματέων 
Βαθμός Δ' - Α' 

4. ΚΛΑΔΟΣ ΔΕ ΟΔΗΓΩΝ 

Μία (1) θέση του κλάδου ΔΕ29 Οδηγών αυτοκινήτων 
Βαθμός Δ' - Α' 

5. ΚΛΑΔΟΣ ΔΕ32 ΜΑΓΕΙΡΩΝ 
Μία (1) θέση 

Βαθμός Δ' - Α' 

6. ΚΛΑΔΟΣ ΥΕ1 ΚΛΗΤΗΡΩΝ - ΘΥΡΩΡΩΝ - ΓΕΝΙΚΩΝ ΚΑ¬ 
ΘΗΚΟΝΤΩΝ 

Μία (1) θέση 
Βαθμός Ε' - Β' 

7. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Μία (1) θέση 
Βαθμός Ε' - Β' 

8. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Δύο (2) θέσεις 

Βαθμός Ε' - Β' 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 
1 .Κατηγορία ΤΕ (Τεχνολογικής Εκπαίδευσης) 


Τρεις (3) θέσεις του κλάδου ΤΕ Βρεφονηπιοκομίας 

2. Κατηγορία ΥΕ (Υποχρεωτικής Εκπαίδευσης) 

Μία (1) θέση του κλάδου ΥΕ Βοηθητικού Προσωπικού 

Οι ανωτέρω προσωποπαγείς θέσεις με σχέση εργασίας 
Δημοσίου Δικαίου, που προβλέπονται στον παρόντα Ορ¬ 
γανισμό και καταλαμβάνονται από τους ήδη υπηρετού- 
ντες υπαλλήλους θα καταργηθούν με την καθ’ οιονδήπο- 
τε τρόπο αποχώρηση από την υπηρεσία των υπαλλήλων 
που τις κατέχουν. 

Γ. ΕΠΟΧΙΑΚΟ ΠΡΟΣΩΠΙΚΟ 

Τρεις (3) θέσεις διαφόρων ειδικοτήτων ανάλογα με τις 
ανάγκες του Σταθμού και θα προσλαμβάνονται σύμφωνα 
με τις εκάστοτε διατάξεις. 

Άρθρο 8ο 

Καθήκοντα Προσωπικού 

Ορισμός και αρμοδιότητες Προϊσταμένου Τμήματος 

Α'ΟΡΙΣΜΟΣ: 

Χρέη προϊσταμένου Τμήματος ασκεί ένας υπάλληλος 
του κλάδου ΤΕ9 Βρεφονηπιοκομίας που ορίζεται με από¬ 
φαση του Υπηρεσιακού Συμβουλίου και σε περίπτωση 
που δεν υπάρχει τέτοιος, καθήκοντα προϊσταμένου ασκεί 
ο αρχαιότερος του παραπάνω κλάδου. 

Β'ΑΡΜΟΔΙΟΤΗΤΕΣ: 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής καιτης Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Είναι υπεύθυνος για την πιστή εφαρμογή της κείμε¬ 
νης Νομοθεσίας που αφορά τον Κανονισμό Λειτουργίας 
του Νομικού Προσώπου, των εγκυκλίων και οδηγιών του 
Δήμου και για την πιστή εκτέλεση των αποφάσεων του 
Δ.Σ. 

5. Προΐσταται όλων των υπαλλήλων του Νομικού Προ¬ 
σώπου ασκώντας όλες τις αρμοδιότητες που ορίζονται 
από τις κείμενες διατάξεις, παρακολουθεί και συντονίζει 
το έργο τους ανάλογα με τις ανάγκες που παρουσιάζο¬ 
νται κάθε φορά. 

6. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία ,το προσωπικό, τους γονείς και την υλι- 
κοτεχνική υποδομή του Σταθμού όπως: 

α) τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλισθεί η εύρυθμη 
λειτουργία του. 

β) το παιδαγωγικό υλικό και τον πάσης φύσεως εξοπλι¬ 
σμό. 

γ) τις απαραίτητες εργασίες για την επισκευή και συ¬ 
ντήρηση των κτιρίων. 

δ) την επιμόρφωση του προσωπικού. 

7. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μη δημιουργούνται λειτουργικά προβλήματα 
στο Σταθμό. 

8. Συγκαλεί μία φορά το μήνα τουλάχιστον το προσωπι¬ 
κό του Νομικού Προσώπου για συζήτηση και ενημέρωση 
σε γενικότερα θέματα που απασχολούντο Σταθμό και για 
προγραμματισμό νέων δραστηριοτήτων. 

9. Τηρεί την εμπιστευτική αλληλογραφία του Νομικού 
Προσώπου καθώς επίσης και την υπόλοιπη αλληλογρα¬ 
φία αυτού, εφόσον για την τελευταία αυτή περίπτωση δεν 

υφίσταται υπάλληλος του κλάδου Διοικητικών - γραμμα¬ 
τέων ή απουσιάζει ή κωλύεται, υπογράφει δε τα έγγραφα 
εκείνα για τα οποία έχει εξουσιοδοτηθεί από το Δ.Σ. 

10. Τηρεί τη σφραγίδα του Νομικού Προσώπου και το 
αρχείο της εμπιστευτικής αλληλογραφίας αυτού. 

11. Κρατεί τα τρία κλειδιά του Σταθμού από τα οποία τα 
δύο παραδίδει καθημερινά σε έναν υπάλληλο των κλάδων 
Βρεφονηπιοκομίας καθώς επίσης, όταν παρίσταται ανά¬ 
γκη σε έναν υπάλληλο από το υπόλοιπο προσωπικό που 
εκτελεί πρωινό ωράριο εργασίας αλλά και σε κάθε άλλο 
υπάλληλο. 

12. Αναπληρώνει τους Παιδαγωγούς όταν αυτοί απου¬ 
σιάζουν ή κωλύονται. 

13. Φροντίζει για την υγιεινή κατάσταση των παιδιών 
σύμφωνα με τις οδηγίες του γιατρού. 

14. Κατευθύνει το προσωπικό καθαριότητας - βοηθητι¬ 
κών εργασιών όσον αφοράτη σωματική καθαριότητα των 
νηπίων και επιβλέπει την καθαριότητα του Σταθμού. 

15. Συνεργάζεται αρμονικά με το τμήμα Διοικητικό Οι¬ 
κονομικό το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία του Σταθμού και η 
επίτευξη των σκοπών του. 

16. Επιμελείται για τον εφοδιασμό, τη φύλαξη, συντή¬ 
ρηση και διάθεση των αναγκαίων τροφίμων και λοιπών ει¬ 
δών και υλικών του Σταθμού που πραγματοποιείται από 
τον υπάλληλο των κλάδων Διοικητικών -γραμματέων 

17. Ενημερώνει τον αναπληρωτή Προϊστάμενο Τμήμα¬ 
τος για τα εισερχόμενα κάθε φορά έγγραφα στο Σταθμό, 
ώστε να μπορεί να αναπληρώνει τον Προϊστάμενο σε πε¬ 
ρίπτωση απουσίας του ή κωλύματος του. 

18. Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδεμόνων τουλάχιστον δύο φορές 
το χρόνο στην οποία παρευρίσκεται ο ίδιος, ένα από τα 
μέλη του Δ.Σ. και οι υπάλληλοι του γραφείου Βρεφονη¬ 
πιοκόμων και αν το επιθυμούν ο γιατρός του Νομικού 
Προσώπου και το λοιπό προσωπικό. 

Σκοπός της συγκέντρωσης αυτής είναι αφενός μεν η 
ανταλλαγή απόψεων για λειτουργικά θέματα μεταξύ των 
γονέων και της Διοίκησης του Σταθμού αφετέρου δε η 
ενημέρωση των γονέων απότο Παιδαγωγικό προσωπικού 
σε θέματα ψυχοσωματικής ανάπτυξης των παιδιών και 
συμβουλές απότο γιατρό του Νομικού Προσωπικού. 

19. Επιβλέπειτη τήρηση όλωντων απαραίτητων βιβλίων 
και τηρεί τη σφραγίδα του Σταθμού. 

20. Συνυπογράφει με τον υπεύθυνο γραμματέα τα δελ¬ 
τία εισαγωγής υλικού. 

Εκδίδει και συνυπογράφει με τον υπάλληλο του κλάδου 
μαγείρων ή προσωπικού καθαριότητας τα δελτία εξαγω¬ 
γής υλικού. 

21. Υπογράφει μαζί με τον Πρόεδρο του Δ.Σ.τα χρημα¬ 
τικά εντάλματα και τις μισθοδοτικές καταστάσεις των 
αποδοχών του προσωπικού, οι οποίες συντάσσονται από 
τον γραμματέα εφόσον υφίσταται. 

22. Ασκεί τα καθήκοντα του υπάλληλου του κλάδου 
Δ/κων γραμματέων όταν δεν υφίσταται ή απουσιάζει ή κω¬ 
λύεται ο υπάλληλος και εκτελεί κάθε άλλη Διδακτική - Παι¬ 
δαγωγική εργασία όταν παραστεί έκτακτη ανάγκη. 

23. Όταν δεν υφίσταται ο Προϊστάμενος Τμήματος ή 
απουσιάζει ή κωλύεται όλα τα παραπάνω καθήκοντα 
ασκεί ο νόμιμος αναπληρωτής του. 


Άρθρο 9ο 

Καθήκοντα λοιπού Προσωπικού 

Α' ΠΑΙΔΑΓΩΓΟΙ 

1. Αναλαμβάνουν διαδοχικά όλατατμήματα-τάξειςτου 
Σταθμού και είναι υπεύθυνοι των τάξεών τους. 

2. Φροντίζουνγιατη σωστή ψυχοσωματική υγεία και ψυ¬ 
χοκινητική εξέλιξη των παιδιών με πραγματοποίηση ατο¬ 
μικών προγραμμάτων ανάλογα με την ηλικία τους. 

3. Εισηγούνται στον Π ροϊστάμενο του Τμήματος για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σε αυτές. 

4. Επιβλέπουν για την υγιεινή ,την καθαριότητα, τον αε¬ 
ρισμό, την τακτοποίηση των επίπλων και τη θερμοκρασία 
των αιθουσών διδασκαλίας. 

5. Ενημερώνουν καθημερινά τα βιβλία Παρουσίας Προ¬ 
σωπικού και παρουσίας νηπίων. 

6. Είναι υπεύθυνοι και υπόλογοι γιατα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε 
αντικείμενο ή υλικό που τους έχει διατεθεί. 

7. Παρακολουθούν τη διανομή του φαγητού στα παιδιά 
που πραγματοποιείται από το βοηθητικό προσωπικό (μά¬ 
γειρα και προσωπικό καθαριότητας). 

8. Φροντίζουν τα παιδιά κατά την ώρα του φαγητού και 
της ανάπαυσης τους. 

9. Διατηρούν επαφή με τους γονείς και τους ενημερώ¬ 
νουν για τη συμπεριφορά και τη ψυχοσωματική υγεία των 
παιδιών του τμήματός τους. 

10. Βοηθούντον Προϊστάμενο στη διοικητική και διαχει¬ 
ριστική εργασία όταν δεν υφίσταται διαχειριστής. 

11. Εκτελούν κάθε εργασία σε έκτακτη ανάγκη με υπό¬ 
δειξη του Προϊστάμενου του Τμήματος. 

12. Σέβονται τις ιδιαιτερότητες και τους ατομικούς ρυθ¬ 
μούς των παιδιών και με υπομονή και στοργή στοχεύουν 
στην ολόπλευρη ανάπτυξη της προσωπικότητάς τους. 

13. Αναπληρώνουν τον Προϊστάμενο σε περίπτωση 
απουσίας του, σύμφωνα μετονΟ.Ε.Υ. 

Β' ΒΟΗΘΟΙ ΒΡΕΦΟΚΟΜΟΙ - ΠΑΙΔΟΚΟΜΟΙ 

1. Φροντίζουν τα νήπια κατά την προσέλευσή και απο¬ 
χώρηση από το Νομικό Πρόσωπο. 

2. Βοηθούν και προσέχουν τα νήπια στις αίθουσες κατά 
την ώρα του εκπαιδευτικού προγράμματος. 

3. Βοηθούν τα παιδιά την ώρα του φαγητού (και ιδιαιτέ¬ 
ρως τα μικρότερα), την ώρα της ξεκούρασης, την ώρα 
του παιχνιδιού στην αυλή και πάντα με τις υποδείξεις των 
Παιδαγωγών (Βρεφονηπιοκόμων.) 

4. Βοηθούν τα νήπια στην τουαλέτα, στο πλύσιμο και 
στο ντύσιμο. 

5. Βοηθούν την ώρα της προετοιμασίας για φαγητό 
(πλύσιμο χεριών ποδιές κ.λ.π.). 

6. Συνοδεύουν τα νήπια εφόσον υπάρχει με το σχολικό 
αυτοκίνητο. 

Γ ΜΑΓΕΙΡΟΣ 

1. Παραλαμβάνει από τον Προϊστάμενο - Διαχειριστή 
την αναγκαία ποσότητα τροφίμων και υπογράφει τα σχε¬ 
τικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με το διαιτολόγιο καιπο- 
σοτητολόγιο που ισχύει. 

3. Φροντίζει για το σερβίρισμα του πρωινού και μεσημε¬ 
ριανού φαγητού και είναι αποκλειστικά υπόλογος για την 
καθαριότητα, συντήρηση, σωστή χρήση και φύλαξη των 
μαγειρικών σκευών και λοιπών ειδών εστιάσεως καθώς 

και για την υγιεινή κατάσταση των χώρων του μαγειρείου 
εισηγούμενος κάθε σχετικό μέτρο. 

4. Φροντίζειγια για την έγκαιρη τακτοποίηση των προμη- 
θευόμενων τροφίμων και ειδών καθαριότητας στους κα¬ 
τάλληλους χώρους αποθήκευσης και είναι υπεύθυνος για 
την καθαριότητα και τάξη των χώρων της αποθήκευσης αυ¬ 
τών και για κάθε απώλεια ή αδικαιολόγητη καταστροφή. 

5. Σε περίπτωση απουσίας βοηθού μαγείρου και βοηθητι¬ 
κού προσωπικού, η διανομή του φαγητού γίνεται έκτων ενό- 
ντων, και συμμετέχει στις εργασίες των συγκεκριμένων κλά¬ 
δων σύμφωνα με τις υποδείξεις του Προϊσταμένου. 

Δ' ΒΟΗΘΟΣ ΜΑΓΕΙΡΟΥ 

1. Φροντίζει για την μεταφορά του φαγητού στα παιδιά 
καθώς και τη συγκέντρωση των ειδών εστιάσεως μετά το 
τέλος του φαγητού και τη μεταφορά τους στην κουζίνα. 

2. Βοηθά το μάγειρα στην προετοιμασία του φαγητού, 
στον καθαρισμό των σκευών εστιάσεως και στα λοιπά καθή- 
κοντάτου. Σε περίπτωση απουσίας αυτού, τον αντικαθιστά. 

3. Βοηθά το βοηθητικό προσωπικό καθαριότητας με 
υπόδειξη του Προϊσταμένου. 

Ε' ΚΛΗΤΗΡΩΝ -ΘΥΡΩΡΩΝ - ΓΕΝΙΚΩΝ ΚΑΘΗΚΟΝΤΩΝ 

Τα καθήκοντάτου καθορίζονται ανάλογα με τις εκάστο- 
τε ανάγκες με απόφαση του Διοικητικού Συμβουλίου. 

ΣΤ' ΠΡΟΣΩΠΙΚΟ ΒΟΗΘΗΤΙΚΩΝ ΕΡΓΑΣΙΩΝ 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Σταθμού εκτός εκείνων 
του μαγειρείου και της αποθήκης. 

2. Είναι αποκλειστικά υπόλογο για το γενικό ιματισμό 
του Σταθμού και είναι υποχρεωμένο για την καλή συντή¬ 
ρηση, καθαριότητα και φύλαξη, είναι δε υπόλογο για την 
απώλεια ή καταστροφή αυτού. 

3. Βοηθά το μάγειρα στην προετοιμασία του φαγητού 
σε περίπτωση που δεν υπάρχει βοηθός μαγείρου. 

4. Βοηθά τα νήπια την ώρα της προετοιμασίας του φα¬ 
γητού (πλύσιμο χεριών, ποδιές κ.λ.π.). 

5. Φροντίζει για τη διανομή του φαγητού και παρευρί- 
σκεται στην τραπεζαρία κατά την ώρα του φαγητού, βοη¬ 
θά δε τα νήπια κατά τη διάρκεια του φαγητού. 

6. Φροντίζει μετά το τέλος του φαγητού για την καθα¬ 
ριότητα των νηπίων. 

7. Φροντίζει για την καθαριότητα του χώρου της τραπε¬ 
ζαρίας πριν και μετά το φαγητό καθώς και των επίπλων 
αυτής (μεταφέρει πιάτα - ποδιές στον ανάλογο χώρο, κα¬ 
θαρίζει τα τραπέζια, τυχόν λερωμένα καρεκλάκια, καθα¬ 
ρίζει το χώρο της τραπεζαρίας καθώς και όλο το κτίριο. 

8. Βοηθά τα νήπια κατά την προετοιμασία της μεσημ¬ 
βρινής ανάπαυσής τους καθώς και κατά την προετοιμα¬ 
σία αποχώρησής τους και παρευρίσκεται υποχρεωτικά 
μαζί με την παιδαγωγό στην αποχώρηση των νηπίων. 

9. Επιμελείται της καθαριότητας των νηπίων στην τουα¬ 
λέτα, τα αλλάζει αν λερωθούν ή κάνουν εμετό. 

10. Σε περίπτωση ασθένειαςή κωλύματοςτου μαγείρου 
ή υπαλλήλου του ίδιου κλάδου εκτελεί τα καθήκοντα αυ¬ 
τών εκ περιτροπής με υπόδειξη του Προϊστάμενου. 

11. Χρησιμοποιεί υλικά καθαριότητας που παραλαμβά- 
νει από τον Προϊστάμενο με δελτίο εξαγωγής το οποίο 
υπογράφει. 

12. Είναι υπεύθυνο και υπόλογο για τη καλή συντήρηση 
και φύλαξη των ειδών καθαριότητας (ηλεκτρικά είδη κα¬ 
θαριότητας κ.λ.π. σκεύη) ευθυνόμενο για κάθε απώλεια ή 
αδικαιολόγητη καταστροφή του. 

13. Εκτελεί κάθε άλλη εργασία με υπόδειξη του Προϊ¬ 
σταμένου του. 


Ζ' ΥΠΑΛΛΗΛΟΣ ΤΟΥ ΚΛΑΔΟΥ ΔΙΟΙΚΗΤΙΚΩΝ ΓΡΑΜΜΑ¬ 
ΤΕΩΝ 

1. Εκτελεί χρέη Γραμματέα στο Δ.Σ. και καταχωρεί τις 
αποφάσεις που λαμβάνονται από αυτό στο βιβλίο Πρα¬ 
κτικών Συνεδριάσεων του Δ.Σ. 

2. Είναι υπεύθυνος για την προμήθεια των τροφίμων, 
των ειδών καθαριότητας για όλα τα είδη που εισέρχονται 
στο Σταθμό καθώς και για τη φύλαξη και σωστή εξαγωγή 
τους, όπως και για τον καθορισμό των ποσοτήτων. 

3. Είναι υπεύθυνος και υπόλογος στο Δ.Σ.γιατην κινητή 
και ακίνητη περιουσία του Σταθμού. 

4. Μεριμνά για τη σύνταξη σχεδίων προϋπολογισμού 
και απολογισμού σε συνεργασία με τον Προϊστάμενο πριν 
διαβιβαστούν στο Δ.Σ. του Νομικού Προσώπου. 

5. Είναι υπεύθυνο για την εκτέλεση εργασίας που αφο¬ 
ρά θέματα προϋπολογισμού, παρακολουθεί την πορεία 
εκτέλεσής του και εισηγείται όταν παρίσταται ανάγκη την 
τροποποίηση του. 

6. Εκδίδει και συνυπογράφει με τον Προϊστάμενο του 
Τμήματοςτα δελτία εισαγωγής πάσης φύσεως υλικού. 

7. Εκδίδει και συνυπογράφει καθημερινώς με το μάγει¬ 
ρα τα δελτία εξαγωγής υλικού. 

8. Εκδίδει και συνυπογράφει με το προσωπικό καθαριό¬ 
τητας τα δελτία εξαγωγής υλικού καθαριότητας. 

9. Συντάσσει τις μισθοδοτικές καταστάσεις όλου του 
προσωπικού και είναι υπεύθυνος για την τακτοποίηση μι- 
σθολογικών διαφορών (αλλαγή Μ.Κ. χρονοεπιδόματος 
κ.λ.π.) του προσωπικού και τις πληρωμές αυτού. 

10. Τηρεί όλα τα διοικητικά και διαχειριστικά βιβλία 
εκτός εκείνων που τηρεί ο Προϊστάμενος του Νομικού 
Προσώπου. 

11. Εκδίδει και συνυπογράφει με τον Πρόεδρο του 
Δ.Σ.και τον Προϊστάμενο τις απαραίτητες επιταγές και 
αναλαμβάνει από τον τηρούμενο λογαριασμό του Νομι¬ 
κού Προσώπου στο πιστωτικό κατάστημα τα σχετικά χρη¬ 
ματικά ποσά για τηντακτοποίησητωνπληρωμών. Δεν έχει 
δικαίωμα να κρατεί επάνω του πέραν από το προβλεπό- 
μενο από το Δ.Σ. ποσό. 

12. Καταχωρεί κάθε ημέρα στα διαχειριστικά βιβλία την 
εισαγωγή και εξαγωγή τροφίμων και παντός είδους υλι¬ 
κού που θα εισαχθεί ή θα εξαχθεί στο Νομικό Πρόσωπο. 

Η' ΟΔΗΓΟΣ ΑΥΤΟΚΙΝΗΤΩΝ 

Μεταφέρει: 

1. Το προσωπικό στον Παιδικό Σταθμό. 

2. Τα φιλοξενούμενα νήπια από το σπίτι τους στον Παι¬ 
δικό Σταθμό και τανάπαλιν. 

3. Τις διάφορες προμήθειες κ.λ.π και εκτελεί κάθε άλλη 
εργασία σύμφωνα με τις υποδείξεις του Προϊσταμένου. 

Άρθρο 10ο 

Επιλογή και αναπλήρωση Προϊσταμένων Υπηρεσιακών 
Μονάδων 

Για την επιλογή του Προϊσταμένου του τμήματος και 
των γραφείων που το απαρτίζουν εφαρμόζονται οι διατά¬ 
ξεις του άρθρου 36 του Ν. 2190/1994 «Σύσταση Ανεξάρ¬ 
τητης Αρχής για την επιλογή προσωπικού και ρύθμιση θε¬ 
μάτων διοίκησης (ΦΕΚ 28/5.3.1994)». 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Η τοποθέτηση του Προϊσταμένου που έχει ορισθεί από 
το Υπηρεσιακό Συμβούλιο πραγματοποιείται τελικά στην 
αντίστοιχη Υπηρεσιακή Μονάδα για τρία (3) χρόνια. 




5116 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η τοποθέτηση του διαπιστώνεται με απόφαση του Προ¬ 
έδρου του Δ.Σ. 

Ο τοποθετηθείς Προϊστάμενος ασκεί τα καθήκοντα του 
μέχρι τυχόν επανεκλογή του ή τοποθέτηση νέου Προϊ¬ 
σταμένου. 

Άρθρο 11ο 

Προσόντα διορισμού υπαλλήλων 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 12ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδου καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσης 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στο Τμήμα γίνεται πάντο¬ 
τε με απόφαση του Προέδρου του Δ.Σ.του Ν.Π.Δ.Δ, ανά¬ 
λογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται και 
τυχόν ειδικές ανάγκες των υπαλλήλων (μητέρες ανηλίκων 
τέκνων, έγκυες γυναίκες, τόπος διαμονής κ.λ.π.). 

Προϊστάμενοι Τμημάτων ορίζονται πάντοτε με απόφα¬ 
ση Π ροέδρου του Δ.Σ. οι κρινόμενοι από το αρμόδιο Υπη¬ 
ρεσιακό Συμβούλιο υπάλληλοι αναπληρούμενοι σε περί¬ 
πτωση απουσίας τους ή κωλύματος από τον κατά βαθμό 
αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Νομικού Προ¬ 
σώπου «Α' Δημοτικός Παιδικός Σταθμός Κιάτου» του Δή¬ 
μου Σικυωνίων το ύψος της οποίας δεν μπορεί να προσ- 
διορισθεί ακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 25 Φεβρουάριου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΒΟΡΤΕΛΙΝΟΣ 
-♦- 

Αριθ. 658 (3) 

Σύσταση Δημοτικής Επιχείρησης στο Δημοτικό Διαμέρι¬ 
σμα Άρματος του Δήμου Τανάγρας του Νομού Βοιω¬ 
τίας με την επωνυμία «Αναπτυξιακή Δημοτική Επιχεί¬ 
ρηση Τανάγρας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχονας υπόψη: 

1. Τις διατάξεις των άρθρων 277-291 του Δ.Κ.Κ. (Π.Δ. 
410/95). 

2. Την 2/2002 απόφαση του Δημοτικού Συμβουλίου Τα¬ 
νάγρας σχετικά με την σύσταση Δημοτικής Επιχείρησης. 


3. Τις διατάξεις του Ν. 2503/97 περί «Διοίκησης και Ορ¬ 
γάνωσης στελέχωσης της περιφέρειας ρυθμίσεις θεμά¬ 
των για την Τοπική Αυτοδιοίκηση και άλλες διατάξεις". 

4. Την 5921/97 (ΦΕΚ 832/τ.Β'/97) απόφαση του Γενικού 
Γ ραμματέα της Περιφέρειας Στερεάς Ελλάδας περί»Με- 
ταβίβασης δικαιώματος υπογραφής με εντολή Γ.Γ. στους 
Διευθυντές Τοπικής Αυτοδιοίκησης και Διοίκησης», απο¬ 
φασίζουμε: 

1. Συνιστάται στο Δημοτικό Διαμέρισμα Άρματος του 
Δήμου Τανάγρας του Νομού Βοιωτίας Επιχείρηση με την 
επωνυμία «Αναπτυξιακή Δημοτική Επιχείρηση Δήμου Τα¬ 
νάγρας» ως ίδιο Νομικό Πρόσωπο ιδιωτικού δικαίου. 

2. Σκοπός της Επιχείρησης είναι: 

Α. Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

α. Η ουσιαστική και ολοκληρωμένη πολιτιστική ανάπτυ¬ 
ξη του Δήμου και της ευρύτερης περιοχής και η καλλιέρ¬ 
γεια σε βάθος της καλλιτεχνικής ευαισθησίας καιτης αγά¬ 
πης για τις τέχνες, η προστασία της εθνικής πολιτιστικής 
ταυτότητας, η αναγωγή των πολιτιστικών πνευματικών 
και καλλιτεχνικών αγαθών σε οργανικά στοιχεία της κα¬ 
θημερινής ζωής και η ενεργητική και συνειδητή συμμετο¬ 
χή των πολιτών στην πολιτιστική ζωή του Δήμου, 
β. Η δημιουργία της απαραίτητης πολιτιστικής υποδομής, 
γ. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του Κινηματο¬ 
γράφου, του Θεάτρου και των άλλων οπτικοακουστικών 
μέσων, καθώς και των εικαστικών τεχνών. 

δ. Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλ¬ 
λιτεχνικής και πνευματικής δημιουργίας και η εξασφάλι¬ 
ση των συνθηκών που θα επιτρέψουν την άσκηση και 
ανάπτυξη των ατομικών δημιουργικών ικανοτήτων στους 
αντίστοιχους τομείς. 

ε. Η προβολή, ανάπτυξη και η διάδοση αυτών των τε¬ 
χνών με τη διοργάνωση, παραγωγή και παρουσίαση πολι¬ 
τιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

στ. Η δημιουργία και ανάπτυξη της αναγκαίας υποδο¬ 
μής για τη βελτίωση της ποιότητας της ζωής και την δημι¬ 
ουργική αξιοποίηση του ελεύθερου χρόνου των κατοίκων 
του Δήμου και ιδιαίτερα των νέων. 

ζ. Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα του 
Δήμου καιτης ευρύτερης περιοχής και η παροχή με κάθε 
δυνατό τρόπο ηθικής και υλικής βοήθειας και τεχνικής 
υποστήριξης, με στόχο την ενίσχυση της ερασιτεχνικής 
δημιουργίας και την διεύρυνση του πεδίου των πρωτο¬ 
βουλιών και των παρεμβάσεών τους. 

η. Η συνεργασία με την εκπαιδευτική κοινότητα του Δή¬ 
μου καιτης ευρύτερης περιοχής για την από κοινού προώ¬ 
θηση και υλοποίηση, πολιτιστικών, πνευματικών, παιδαγω¬ 
γικών, εκπαιδευτικών και επιμορφωτικών δραστηριοτήτων 
μέσα και έξω από τα σχολεία και η εξασφάλιση της ουσια¬ 
στικής συμμετοχής των μαθητικών κοινοτήτων και της νεο¬ 
λαίας γενικότερα στις δραστηριότητες της Επιχείρησης. 

θ. Η ανάληψη και υλοποίηση Κοινοτικών (Ε.Ε.) και Εθνι¬ 
κών Προγραμμάτων εκπαιδευτικού, επιμορφωτικού πολι¬ 
τιστικού, αναπτυξιακού και ερευνητικού χαρακτήρα. 

Για την υλοποίηση των πιο πάνω στόχων η Επιχείρηση 
θα αναπτύξει τη δραστηριότητάτης σε τρεις αλληλένδε- 
τουςστόχουςτον εκπαιδευτικό, τον επιμορφωτικό καιτον 
ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων σεμινάρια επαγγελματικού προσανατολισμού σεμινά¬ 
ρια παιδαγωγικού περιεχομένου σχολές αναλφάβητων 
εργαστήρια, διαλέξεις, ημερίδες συνέδρια κλπ.) με πολι¬ 
τιστικές και ψυχαγωγικές εκδηλώσεις (όπως θεατρικές 
και κινηματογραφικές παραστάσεις προβολές, εκθέσεις, 
συναυλίες, φεστιβάλ κ.λπ.). 

Β. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων. 

Η ένταξη των εκδηλώσεων στις δραστηριότητες της νέας 
Δημοτικής Επιχείρησης για την εξασφάλιση της αποτελε¬ 
σματικότερης οργάνωσης και διεξαγωγής των σημαντικών 
αυτώνγεγονότωνγια το Δήμο και την ευρύτερη περιοχή, της 
ευελιξίας και της συμμετοχής της Τοπικής Αυτοδιοίκησης. 

Γ. Η υλοποίηση εκπαιδευτικών και επιμορφωτικών προ¬ 
γραμμάτων 

Η υλοποίηση εκπαιδευτικών -επιμορφωτικών προγραμ¬ 
μάτων Ε.Ε. ή άλλων Δημοσίων Φορέων. 

Δ. Η περιβαλλοντική ευαισθητοποίηση, η Διαχείριση 
του Περιβάλλοντος 

α. Η εκπόνηση μελετών που έχουν σχέση με τη διαχείριση 
του φυσικού και αστικού περιβάλλοντος της περιφέρειας 
του Δήμου και της ευρύτερης περιοχής, η ευαισθητοποίηση 
των δημοτών και κατοίκων σε αντίστοιχα θέματα, η προώθη¬ 
ση περιβαλλοντικής επιμόρφωσης, η ενεργός συμμετοχή σε 
σχετικά προγράμματα της Ευρωπαϊκής Ένωσης, η παροχή 
υπηρεσιών συμβούλου σε θέματα ρύπανσης, κυκλοφορίας 
και πρασίνου του Δήμου, η ανάπτυξη και προώθηση συνερ¬ 
γασιών με Πανεπιστημιακούς και Δημόσιους γενικά Οργανι¬ 
σμούς και Επιχειρήσεις Κοινής Ωφέλειας. 

β. Η αξιοποίηση και διαχείριση των ελεύθερων χώρων 
με την δημιουργία χώρων περιπάτου, αθλητικών χώρων, 
χώρων ψυχαγωγίας και πολιτιστικών εκδηλώσεων. 

γ. Η διαχείριση των στερεών απορριμμάτων και των 
υγρών αποβλήτων του Δήμου Τανάγρας. 

δ. Η εφαρμογή προγράμματος ανακύκλωσης με διαλο¬ 
γή στην πηγή. 

ε. Η οργάνωση και επέκταση των δραστηριοτήτων που 
έχουν σχέση με την καθαριότητα και την πυρασφάλεια 
των δασών, την καθαριότητα και την αισθητική τωντουρι- 
στικών περιοχών και γενικά του Δήμου. 

στ. Η λειτουργίατμήματος Κυκλοφοριακής Αγωγής και 
Περιβαλλοντικής εκπαίδευσης ηλικίας μέχρι 12. 

Ε. Η οργάνωση των υπηρεσιών Υγείας και Κοινωνικής 
Πρόνοιας 

Η οργάνωση των υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και παροχής υπηρεσιών ιατρικής περί¬ 
θαλψης, η λειτουργία Παιδικών και Βρεφονηπιακών Σταθ¬ 
μών,Κέντρων Δημιουργικής Απασχόλησης Παιδιών 
(ΚΔΑΠ) για την εξυπηρέτηση των εργαζομένων και μη μη¬ 
τέρων, η φροντίδα, προσχολική αγωγή, διαπαιδαγώγηση, 
ψυχαγωγία και απασχόληση βρεφών, νηπίων και παιδιών 
γενικά προσχολικής ηλικίας. 

ΣΤ. Ανάπτυξη του Αθλητισμού 

Η εξασφάλιση της αναγκαίας υποδομής σε χώρους εγκα¬ 
ταστάσεις και εξοπλισμό, η διοίκηση διαχείριση και εκμε¬ 
τάλλευσή τους, η εξασφάλιση των αναλώσιμων αθλητικών 
ειδών και υλικών, η συνεργασία με Αθλητικά σωματεία και 
τους λοιπούς φορείς του Αθλητισμού του Δήμου, η στήριξη 
τωνδραστηριοτήτωντους, η οργάνωση καιλειτουργία ερα¬ 


σιτεχνικών αθλητικώντμημάτων, η διοργάνωση περιοδικών 
και ετήσιων ομαδικών ή ατομικών αθλημάτων και αγώνων 
μαζικών αθλημάτων για τη συμμετοχή των νέων και γενικό¬ 
τερα των κατοίκων σε αθλητικές δραστηριότητες και εκδη¬ 
λώσεις και μέσω αυτών η σημαντική, πολιτιστική και πνευ¬ 
ματική ανάπτυξη των κατοίκων. 

Ζ. Εκδόσεις - Εκτυπώσεις 

Η έκδοση ενημερωτικών περιοδικών για τη συνεχή επι¬ 
κοινωνία με τους κατοίκους και δημότες του Δήμου μέσα 
από ένα «φιλικό»έντυπο και τη δημιουργία βήματος για 
την αμφίδρομη ανάπτυξη των ιδεών του Δήμου, των δη¬ 
μοτών, των κατοίκων των εργαζομένων στο Δήμο και άλ¬ 
λων Ο.Τ.Α. του Νομού. 

Η. Διαφημίσεις 

Η εκμετάλλευση των κοινοχρήστων χώρων για μισθώσεις 
σε διαφημιστικές εταιρείες και η προβολή μέσω των διαφη¬ 
μιστικών στοιχείων, ιδεών και μηνυμάτωντου Δήμου καιτης 
Επιχείρησης που έχουν σχέση με την Κοινωνική και Πολιτι¬ 
στική Ανάπτυξη τον Αθλητισμό, το Περιβάλλον την Επιμόρ¬ 
φωση και την Ψυχαγωγία των κατοίκωντου. 

Θ. Τεχνικός - Κατασκευαστικός Τομέας 

Η εκπόνηση μελετών, η κατασκευή και συντήρηση έρ¬ 
γων, οικιστικές αναπλάσεις, η διαμόρφωση κοινοχρή¬ 
στων χώρων, η κατασκευή και συντήρηση έργων υποδο¬ 
μής, η συντήρηση των σχολικών κτιρίων και γενικά των 
εγκαταστάσεων του Δήμου. 

I. Τουριστική ανάπτυξη 

Η λειτουργία τμήματος για την προβολή των τουριστι¬ 
κών πόρων του Δήμου, τη δημιουργία και εκμετάλλευση 
αναψυκτηρίων, εστιατορίων και λοιπών τουριστικών Επι¬ 
χειρήσεων, την ανάπτυξη εναλλακτικών μορφών τουρι¬ 
σμού (π.χ. περιπατητικός, αναρριχητικός κ.λπ.). 

ΙΑ. Αγροτική Ανάπτυξη 

Η υποστήριξη αναπτυξιακών πρωτοβουλιών, η δημιουρ¬ 
γία και λειτουργία εδαφολογικών εργαστηρίων με σκοπό τη 
συμμετοχή της Επιχείρησης στη Γεωργική Ανάπτυξη. 

ΙΒ. Δημοτική Συγκοινωνία 

Η δρομολόγηση λεωφορείων εντός της περιοχής του Δή¬ 
μου για τη δωρεάν εξυπηρέτηση ατόμων με ειδικές ανά¬ 
γκες, τρίτης ηλικίας, μαθητών και γενικά κατοίκων που δεν 
εξυπηρετούνται από τις γραμμές των αστικών λεωφορείων 
καθώς και την μεταφορά των μαθητών προς και από τα τμή¬ 
ματα Καλλιτεχνικής Παιδείας και Επιμόρφωσης. 

ΙΓ. Επιχειρηματικές και λοιπές δραστηριότητες 

Η ανάπτυξη της αγοράς εργασίας και της οικονομίας, η 
αξιοποίηση και παραγωγή τοπικών παραδοσιακών προϊό¬ 
ντων με τη συνεργασία των κατοίκωντου Δήμου, η παροχή 
συμβουλευτικών επικουρικών υπηρεσιών σε δημόσιους και 
ιδιωτικούς φορείς, η ενθάρρυνση και παροχή βοήθειας για 
επενδυτικές δραστηριότητες στον πρωτογενή, δευτερογε¬ 
νή και ιδιαίτερα στον τριτογενή τομέα, ο σχεδιασμός οργά¬ 
νωση και υλοποίηση σχετικών εκδηλώσεων, σεμιναρίων, 
συνεδρίων και επιστημονικών δραστηριοτήτων. 

Η παραγωγή, προμήθεια και μεταπώληση ή εκχώρηση 
προς τρίτους προϊόντων, υπηρεσιών, και δικαιωμάτων 
που έχουν άμεση σχέση με τους σκοπούς και τις δραστη¬ 
ριότητες της Επιχείρησης. 

Η αξιοποίηση - εκμετάλλευση των ακινήτων και χώρων 
ιδιοκτησίας του Δήμου που θα παραχωρηθούν στη Δημο¬ 
τική Επιχείρηση, η συνεργασία με ιδιωτικούς φορείς, η 
ανάληψη βιώσιμων λοιπών επιχειρηματικών δραστηριο¬ 
τήτων και η συμμετοχή σε άλλες επιχειρήσεις και εταιρεί¬ 
ες με σκοπό την εξυπηρέτηση των κατοίκων του Δήμου. 

3. Η Επιχείρηση θα διοικείται από εννεαμελές Διοικητι¬ 
κό Συμβούλιο που τα μέλη του ορίζονται μαζί με αναπλη¬ 
ρωτές από το Δημοτικό Συμβούλιο. Από τα μέλη του Διοι¬ 
κητικού Συμβουλίου έξι (6) είναι αιρετοί Δημοτικοί Σύμ¬ 
βουλοι, και τρεις (3) είναι εκπρόσωποι κοινωνικών 
φορέων δηλαδή ο Πρόεδρος του Πολιτιστικού Συλλόγου 
Τανάγρας «Ο Ποίμανδρος» και δύο (2) μέλη των Συλλό¬ 
γων Γυναικών Άρματος και Ασωπίας. 

4. Η διάρκεια της Επιχείρησης είναι πενήντα (50) χρόνια 
από τη δημοσίευση της κατά το νόμο απόφασης στην 
Εφημερίδα της Κυβερνήσεως. 

5. Έδρα της Επιχείρησης είναι το Δημοτικό Διαμέρισμα 
Άρματος του Δήμου Τανάγρας του Νομού Βοιωτίας. 

6. Στα μέλη του Διοικητικού Συμβουλίου προστίθεται και 
ένας εκπρόσωπος των εργαζομένων (χωρίς αλλαγή συστα¬ 
τικής πράξης) όταν ο αριθμός των απασχολουμένων στην 
Επιχείρηση είναι μεγαλύτερος από είκοσι (20) άτομα. 

7. Ο Δήμος Τανάγρας διαθέτει στην Επιχείρηση χρημα¬ 
τικό ποσό 29.347,03 € ως αρχικό κεφάλαιο. 

8. Πόροι της επιχείρησης είναι τα έσοδα από: 

Α. Δικαιώματα εγγραφών και φοίτησης στα τμήματα πο¬ 
λιτιστικών δραστηριοτήτων. 

Β. Οργάνωση πολιτιστικών και ψυχαγωγικών εκδηλώ¬ 
σεων 

Γ. Ανάθεση υλοποίησης προγραμμάτων Υγείας και Κοι¬ 
νωνικής Πρόνοιας. 

Δ. Λειτουργία και ενοικίαση ακινήτων και χώρων ιδιο¬ 
κτησίας του Δήμου που τυχόν θα παραχωρηθούν στην 
Δημοτική Επιχείρηση. 

Ε. Επιχορηγήσεις απάτην Ε.Ε. και το Ελληνικό Δημόσιο 
για την λειτουργία Παιδικών και Βρεφονηπιακών Σταθ¬ 
μών, Κέντρων Δημιουργικής Απασχόλησης Παιδιών, Κέ¬ 
ντρων Ημερήσιας Φροντίδας Ηλικιωμένων και την εφαρ¬ 
μογή του προγράμματος «Βοήθεια στο Σπίτι». 

ΣΤ. Εκμετάλλευση Κοινοχρήστων και λοιπών χώρων και 
μίσθωσή τους σε διαφημιστικές εταιρείες. 

9. Η επιχείρηση διαλύεται: 

α. με απόφαση του Δημοτικού Συμβουλίου, με την από¬ 
λυτη πλειοψηφίατων μελών του. 

β. όταν λήξει χωρίς να παραταθεί η διάρκεια της επιχεί¬ 
ρησης και 

γ. σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στο Δήμο (άρθρο 284 Π.Δ. 
410/95). 

10. Από τις διατάξεις της απόφασης αυτής προκαλείται 
δαπάνη σε βάροςτου προϋπολογισμού του Δήμου ποσού 
29.347,03 € . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 4 Φεβρουάριου 2002 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

Χορήγηση άδειας ασκήσεως επαγγέλματος Κοινωνικού 
Λειτουργού στη Μιχαηλίδου Μαρία του Ματθαίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την 2145/8.2.2002 απόφαση του Νομάρχη Θεσσα¬ 
λονίκης, έχει χορηγηθεί στη Μιχαηλίδου Μαρία του Ματ¬ 
θαίου, άδεια ασκήσεως επαγγέλματος Κοινωνικού Λει¬ 
τουργού. 

Ο Νομάρχης κ.α.α. 

Η Βοηθός Νομάρχης 

Δ. ΕΥΣΤΑΘΙΟΥ 

-♦- 

Αριθ. 591 (5) 

Καθορισμός αποδέκτη για διάθεση λυμάτων Διϋλιστηρί- 
ου ΜΟΤΟΒ ΟΙΙ_ ΕΛΛΑΣ Α.Ε. που βρίσκονται στην πε¬ 
ριοχή Δήμου Αγ. Θεοδώρων Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Το Ν. 3200/55 περί Διοικητικής αποκέντρωσης όπως 
τροποποιήθηκε και συμπληρώθηκε. 

2. Τους Ν. 2218/94 και 2307/95 περί Νομαρχιακής και 
Τοπικής Αυτοδιοίκησης. 

3. Την υπ’ αριθ. 221/65 Υγ/κή Διάταξη περί διαθέσεως 
λυμάτων και βιομηχανικών αποβλήτων της οποίας η δια¬ 
δικασία τηρήθηκε. 

4. Την υπ’ αριθ. ΚΥΑ 5673/400/97. 

5. Την από ΔΔΕ-06/ΝΠ/11.1.2002 αίτηση ΜΟΤΟΒ ΕΛ¬ 
ΛΑΣ Α.Ε. με συνημμένη μελέτη. 

6. Την από 7.2.2002 γνωμοδότηση ειδικής επιτροπής 
επί θεμάτων διαθέσεως λυμάτων, αποφασίζουμε: 

Όπως τα επεξεργασμένα λύματα εκ των χώρων υγιει¬ 
νής Διϋλιστηρίων Κορίνθου ΜΟΤΟΒ ΟΙΙ_ ΕΛΛΑΣ Α.Ε. που 
βρίσκονται στην περιοχή Δήμου Αγίων Θεοδώρων διατε¬ 
θούν στη θαλάσσια περιοχή έμπροσθεν διυλιστηρίων, δι’ 
υποβρυχίου αγωγού μήκους 394 μ. εντός θαλάσσης και 
βάθος 30μ και υπό τις παρακάτω προϋποθέσεις: 

1. Ως εναλλακτική λύση ορίζεται η άρδευση ιδιοκτήτου 
εκτάσεως εν όλω ή μέρους αυτών. 

2. Τιμές παραμέτρων ορίζονται οι προβλεπόμενες στη 
Μελέτη του Μηχ/κού Νίκου Κατρατζή ήτοι ΒΟΩ5<25ηΐ9/Ι, 
ΘΟΟ<125ΓΠ9/Ι,αιωρούμενα στερεά <30 γπ9/Ι, ΡΗ=6,5-8,5 
Θ12>0,5ιύι9/Ι ΗΘ<5γπ9/Ι· 

3. Δειγματοληψία τελικού προϊόντος πριν διατεθεί στη 
θάλασσα να γίνεται δύο φορές την εβδομάδα. 

4. Τοποθέτηση κρουνού δειγματοληψίας άμεσα προ¬ 
σπελάσιμου. 

5. Να γίνει τροποποίηση ΜΠΕ με αριθ. 55730/4.10.2001 
άρθ. 6 παρ. 2 ως προς τον αποδέκτη λυμάτων (γιατί ανα- 
φέρεται απορροφητική τάφρος). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 22 Φεβρουάριου 2002 

Ο Νομάρχης 
ΑΓΓΕΛΟΣ ΜΑΝΩΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






